กฎกระทรวงกฎกระทรวง(พ.ศ. ๒๕๐๓)ออกตามความในพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๐๒[๑] อาศัยอำนาจตามความในมาตรา ๖ มาตรา๑๓ และมาตรา ๒๐ แห่งพระราชบัญญัติควบคุมการฆ่าสัตว์และจำหน่ายเนื้อสัตว์พ.ศ. ๒๕๐๒รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้เรียกเก็บอากรการฆ่าสัตว์ค่าธรรมเนียมโรงฆ่าสัตว์ และค่าธรรมเนียมโรงพักสัตว์ตามอัตรา ดังต่อไปนี้(๑) อากรการฆ่าสัตว์โค ตัวละ๑๒ บาทกระบือ ตัวละ๑๕ บาทสุกร ตัวละ๑๐ บาทสุกรที่มีน้ำหนักต่ำกว่า๒๒.๕ กิโลกรัม ตัวละ๕ บาทแพะ หรือ แกะ ตัวละ๔ บาท(๒) ค่าธรรมเนียมโรงฆ่าสัตว์โค ตัวละ๘ บาทกระบือ ตัวละ๘ บาทสุกร ตัวละ๑๐ บาทแพะ หรือ แกะ ตัวละ๒ บาท(๓)ค่าธรรมเนียมโรงพักสัตว์ ตัวละ๒ บาทข้อ ๒ให้เรียกเก็บค่าธรรมเนียมการอนุญาตให้จำหน่ายเนื้อสัตว์ของสัตว์ที่ตายเองหรือที่มิได้ถูกฆ่าโดยได้รับใบอนุญาตตามอัตรา ดังต่อไปนี้(ก)ค่าพาหนะของพนักงานตรวจโรคสัตว์ไปตรวจเนื้อสัตว์ตามระเบียบการไปตรวจราชการของทางราชการไม่เกินที่จ่ายจริง(ข)ค่าเบี้ยเลี้ยงของพนักงานตรวจโรคสัตว์ไปตรวจเนื้อสัตว์ไม่เกินอัตราการไปตรวจราชการตามระเบียบของทางราชการ(ค) ค่าใบอนุญาตโค ตัวละ๑๒ บาทกระบือ ตัวละ๑๕ บาทสุกร ตัวละ๑๐ บาทสุกรที่มีน้ำหนักต่ำกว่า๒๒.๕ กิโล กรัมตัวละ๕ บาทแพะ หรือ แกะ ตัวละ๔ บาทข้อ ๓[๒]ให้ยกเว้นอากรการฆ่าสัตว์ค่าธรรมเนียมโรงฆ่าสัตว์และค่าธรรมเนียมโรงพักสัตว์ในกรณีที่ผู้ได้รับใบอนุญาตให้ฆ่าสัตว์ทำการฆ่าสัตว์ในวันตรุษอิดิลอัฏฮา และวันเมาลิดนาบีณ มัสยิด ในปีหนึ่งรวมกันไม่เกินมัสยิดละสองครั้งและแต่ละครั้งให้ยกเว้นสำหรับโคและหรือกระบือรวมกันไม่เกินสองตัวสำหรับแพะและหรือแกะรวมกันไม่เกินสี่ตัวข้อ ๔ ให้ยกเว้นอากรการฆ่าสัตว์ค่าธรรมเนียมโรงฆ่าสัตว์ และค่าธรรมเนียมโรงพักสัตว์สำหรับการฆ่าสัตว์เพื่อตรวจพิสูจน์หรือทดลองทางวิชาการ โดยเจ้าพนักงานผู้มีอำนาจหน้าที่ของกรมปศุสัตว์หรือโดยเจ้าหน้าที่ของหน่วยราชการ หรือขององค์การที่ได้รับอนุญาตจากรัฐมนตรีให้ไว้ ณ วันที่ ๒๗ มกราคม พ.ศ. ๒๕๐๓พลเอก ป. จารุเสถียรรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากได้ประกาศใช้พระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ.๒๕๐๒ แล้ว สมควรออกกฎกระทรวง กำหนดอัตราอากรฆ่าสัตว์ค่าธรรมเนียมสำหรับโรงฆ่าสัตว์ ค่าธรรมเนียมสำหรับโรงพักสัตว์ รวมทั้งหลักเกณฑ์และเงื่อนไขในการลดหรือยกเว้นอากรและหรือค่าธรรมเนียมเพื่อเป็นหลักการปฏิบัติตามวัตถุประสงค์ของพระราชบัญญัติดังกล่าวกฎกระทรวง ฉบับที่ ๖ (พ.ศ.๒๕๐๔) ออกตามความในพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๐๒[๓]หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากกฎกระทรวง (พ.ศ. ๒๕๐๓) ข้อ ๓ได้กำหนดให้ผู้ที่ได้รับอนุญาตให้ทำการฆ่าสัตว์เพื่อประกอบพิธีกรรมสำคัญในศาสนาอิสลามโดยได้รับยกเว้นค่าอากรการฆ่าสัตว์ค่าธรรมเนียมโรงฆ่าสัตว์ และค่าธรรมเนียมโรงพักสัตว์ ทำการฆ่าสัตว์ ณที่ใดที่หนึ่ง อันเป็นสถานที่ที่เคยใช้ประกอบพิธีการนั้น แห่งหนึ่ง ๆ ไม่เกินปีละ๑ ครั้งนั้นยังไม่เป็นการเหมาะสมและชาวไทยผู้นับถือศาสนาอิสลามไม่ได้รับความสะดวกเพียงพอในการประกอบพิธีกรรมตามลัทธิความเชื่อถือของตนกล่าวคือ (๑) พิธีกรรมสำคัญที่จะต้องฆ่าสัตว์ประกอบพิธีอยู่ ๓ พิธีคือพิธีเมาลิดนาบีกระทำที่มัสยิดใดมัสยิดหนึ่งในวันเมาลิดนาบี กับพิธีกุรปั่นและพิธีอากีเกาะห์ซึ่งอาจจะทำรวมกันหรือแยกกันที่มัสยิด หรือบ้านเรือนของราษฎรในวันตรุษอิดิลอัฏฮาดังนั้น เมื่อพิธีเมาลิดนาบีกำหนดให้ต้องกระทำ ณ มัสยิดแล้วชาวไทยผู้นับถือศาสนาอิสลามก็ต้องกระทำพิธีกุรปั่นและพิธีอากีเกาะห์ที่บ้านเรือนอันไม่สะดวกแก่การควบคุมเกี่ยวกับการอนุญาตให้ฆ่าสัตว์จึงเห็นควรกำหนดวันสำคัญทางศาสนาอิสลามให้แน่นอน คือวันเมาลิดนาบีและวันตรุษอิดิลอัฏฮาและกำหนดสถานที่ที่จะอนุญาตให้ทำการฆ่าสัตว์ คือที่มัสยิด กับเพิ่มจำนวนครั้งให้ทำการฆ่าได้ปีละ๒ ครั้ง เพื่อให้การฆ่าสัตว์ได้กระทำที่มัสยิดฐาปนี/แก้ไข๖ พฤศจิกายน ๒๕๔๕B+A(C)อัมภิญา/จัดทำ๑๓ สิงหาคม ๒๕๕๑พัชรินทร์/จัดทำ๑๕ สิงหาคม ๒๕๕๑[๑] ราชกิจจานุเบกษา เล่ม ๗๗/ตอนที่ ๗/ฉบับพิเศษหน้า ๑๔/๒๗ มกราคม ๒๕๐๓[๒] ข้อ ๓ แก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๐๔)ออกตามความในพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๐๒[๓] ราชกิจจานุเบกษา เล่ม ๗๘/ตอนที่๔๗/หน้า ๕๔๔/๖ มิถุนายน ๒๕๐๔